open-index/open-wikipedia-markdown huggingface dataset:
Makulaku

**Makulaku Lakritsa Oy** on vuonna 1994 perustettu suomalainen perheyritys. Yrityksen pääkonttori ja tehdas sijaitsevat Porvoossa. Yhtiö valmistaa sekä mustaa lakritsia että kehittelemiään täytelakritsoja. Vuonna 2011 yhtiö investoi toimitilojen laajennukseen ja kolmanteen tuotantolinjaan noin kolme miljoonaa euroa. 

Makulakun lakritsan kansainvälinen myynti on huomattava osa yhtiön liiketoiminnasta. Tuotteita viedään 15 maahan joko Makulakun omilla tuotemerkeillä tai jälleenmyyjien tuotemerkeillä.

## Tuotteet
Makulaku on valmistanut luomulakritsia vuodesta 1997 lähtien. Täyteluomulakritsien tuotanto alkoi vuonna 2011. Luomulakritsa on kehitetty Viikki Food Centren kanssa ja se on valmistettu EU:n luomutuotevaatimusten mukaisesti. Luomutäytelakritsoita valmistetaan useaa eri makua. Tärkeimmistä raaka-aineista vain vehnäjauho on peräisin Suomesta. Tuotteen kehitystyö kesti kolme vuotta. Luomutäytelakritsa sai Luomuliiton *Vuoden Luomutuote 2011* -valinnoissa kunniamaininnan.

## Lähteet

## Aiheesta muualla
* Makulakun kotisivut
Anamanaguchi

**Anamanaguchi** on newyorkilainen chiptune-rockyhtye, joka perustettiin vuonna 2004. Yhtyeessä on neljä jäsentä: johtava lauluntekijä ja kitaristi Peter Berkman, basisti James DeVito, kitaristi Ary Warnaar ja rumpali Luke Silas.

Omien sanojensa mukaan yhtye tekee ”äänekästä, nopeaa musiikkia hakkeroidulla Nintendo Entertainment Systemillä vuodelta 1985”. Yhtyeen tyyli yhdistää sähkökitaraa, bassoa ja rumpuja chiptune-musiikkiin luoden yhdistelmän sekä perinteisiä soittimia että 8-bittisiä ääniä. Vaikka Anamanaguchi käyttääkin videopelilaitteistoja musiikin tuottamiseen, Berkmanin mukaan heidän suurin vaikuttajansa ei ole ollut videopelimusiikki vaan yksinkertaisempi popmusiikki kuten Beach Boys ja Weezer.

Kolmen albumin lisäksi yhtye on myös tuottanut musiikit Scott Pilgrim -sarjakuviin perustuvaan videopeliin *[[Scott Pilgrim vs. the World: The Game]]*. Pelin kehitti Ubisoft ja se julkaistiin PlayStation 3- ja Xbox 360 -konsoleiden latauspalveluissa vuonna 2010. Pelin musiikit julkaistiin myös soundtrack-albumina digitaalisissa musiikkikaupoissa kuten iTunesissa.

## Diskografia
### Albumit
* *Dawn Metropolis* (2009)
* *Endless Fantasy* (2013)
* *[USA]* (2019)

### EP:t
* *Power Supply* (2006)
* *Dawn Metropolis Preview* (2009)

### Soundtrackit
* *Scott Pilgrim vs. the World: The Game - Original Videogame Soundtrack* (2010)
* *Capsule Silence XXIV (Original Soundtrack Vol I)* (2016)
* *Capsule Silence XXIV (Original Soundtrack Vol II)* (2017)

### Singlet
* *Airbrushed* (2010)
* *My Skateboard Will Go On* (2010)
* *Aurora (Meet Me in the Stars)* (2010)
* *Airbrushed (RAC Remix)* (2010)
* *Mess* (2010)
* *Meow* (2013)
* *Endless Fantasy* (2013)
* *Prom Night* (2014)
* *Pop It* (feat. Meesh彡☆) (2014)
* *Miku* (feat. Hatsune Miku) (2016)
* *Lorem Ipsum (Arctic Anthem)* (2019)
* *Air On Line* (2019)
* *On My Own* (feat. HANA) (2019)
* *Styla* (2020)
* *Kei* (feat. POCHI) (2020)
* *Get Your Wish* (Anamanaguchi Remix) (2020)
* *Vancouver* (2020)
* *Everyday, Everynight* (feat. Planet 1999) (2020)
* *Pixel Candle* (2020)

Vuoden 2010 singlet on julkaistu ladattavaksi ilmaiseksi yhtyeen virallisilla kotisivuilla.

## Lähteet

## Aiheesta muualla
* Viralliset sivut
* Anamanaguchi Bandcamp-sivustolla
Narvikin toinen taistelu

**Narvikin toinen taistelu** oli 13. huhtikuuta 1940 Narvikin edustalla käyty meritaistelu, joka oli osa Norjan taisteluita toisessa maailmansodassa. Taisteluun osallistui Yhdistyneen kuningaskunnan ja Saksan laivastojen osastot.

Britannian laivasto-osasto, johon kuuluivat taistelulaiva ''HMS Warspite'', Tribal-luokan hävittäjät ''HMS Bedouin'', ''HMS Cossack'', *[[HMS Punjabi]]* ja ''HMS Eskimo'' sekä ''HMS Kimberley'', ''HMS Hero'', ''HMS Icarus'', ''HMS Forester'' ja ''HMS Foxhound'', tunkeutui 13. huhtikuuta Ofotfjordiin tuhotakseen siellä olleen Kriegsmarinen fregattenkapitän Erich Beyn alaisuudessa olleen kahdeksan hävittäjän osaston. Laivasto-osaston ilmasuojana oli lentotukialus ''HMS Furiousin'' lentokoneet.

Hieman ennen osastojen kohtaamista *HMS Warspiten* Fairey Swordfish kellukekone upotti Saksan laivaston sukellusveneen *U-64*, joka makasi ankkurissa Herjangsfjordissa lähellä Bjerkvikiä. Pian tämän jälkeen seuranneessa taistelussa saksalaisalukset *[[Z13 Erich Koellner]]*, *[[Z9 Wolfgang Zenker]]*, *[[Z11 Bernd von Arnim]]*, *[[Z18 Hans Lüdemann]]*, *[[Z19 Hermann Künne]]*, *[[Z2 Georg Thiele]]*, *[[Z17 Diether von Roeder]]*, *[[Z12 Erich Giese]]* joko tuhoutuivat vihollistulessa tai upottautuivat. 

## Lähteet
*
Birger Lindberg

**Birger Barnabas Lindberg** (25. marraskuuta 1876 Viipuri – 6. tammikuuta 1940 Haag, Hollanti) oli suomalainen insinööri ja kirjailija.

Lindbergin vanhemmat olivat maanmittari Alexander Barnabas Lindberg ja Ida Evelina Sofia o.s. Lindberg. Hän pääsi ylioppilaaksi Viipurin lyseosta 1897 ja opiskeli Helsingin yliopistossa valmistuen filosofian kandidaatiksi 1902 ja maisteriksi 1903. Lindberg suoritti vielä vuori-insinööritutkinnon Saksassa.

Lindberg työskenteli insinöörinä muun muassa Ceylonilla ja Indonesiassa (Batavia). Hän kirjoitti 1910 nimimerkillä *En landsman* ruotsinkielisen matkakuvauksen Sumatralta.

Birger Lindberg oli naimisissa Gerarda Debora van der Poolin kanssa.

## Teoksia
* *[https://archive.org/details/LindbergBirgerSumatra.Reseskildringar Sumatra: reseskildringar, af en landsman ]* (= Kurirens Följetongsbibliotek, No. 2), Helsingfors 1910.
* *[https://archive.org/details/LindbergBirgerFraanDetInreAfAfrika Fraan det inre af Afrika]*, in: Terra. Suomen maantieteellisen seuran aikakauskirja, 1914, Nr. 1, S. 267–284.

## Lähteet
* 
*
Michael Andrews

**Michael Andrews** voi tarkoittaa:
* Michael Andrews (artisti) (1928–1995), brittiläinen artisti
* Michael Andrews (muusikko) (s. 1959), yhdysvaltalainen muusikko
* Michael Andrews (muusikko) (s. 1967), yhdysvaltalainen muusikko, säveltäjä
* Michael Andrews (rugby-pelaaja), australialainen rugby-pelaaja
* Michael A. Andrews (s. 1944), yhdysvaltain edustajainhuoneen jäsen
* Mike Andrews (s. 1943), baseball-pelaaja
* Mickey Andrews (s. 1942), jalkapallovalmentaja
Giuseppe Cambini

**Giuseppe Maria Cambini** oli italialaissyntyinen säveltäjä ja viulisti. Hän syntyi todennäköisesti helmikuussa 1746 Livornossa, ja hänen on arvioitu kuolleen 1825, vaikka tämä on saattanut tapahtua jo monta vuotta aiemmin. Cambinin varhaiset vaiheet ovat hämärän peitossa. Hän asettui Pariisiin noin vuonna 1770 ja sai siellä musiikkiaan esitetyksi Concert Spirituel -konserttisarjan yhteydessä. Hän sävelsi yli 700 teosta ja saavutti aikoinaan suosiota soitinmusiikillaan, johon lukeutuu esimerkiksi 149 jousikvartettoa ja runsaasti sinfonia concertanteja. Cambinin teokset edustavat ranskalaista galanttia tyyliä.

## Lähteet

## Aiheesta muualla
* IMSLP: nuotteja
Blue Devil

**Blue Devil** oli rakennusvaiheeseen jäänyt yhdysvaltalainen tiedusteluilmalaiva, jota aiottiin ensiksi käyttää Afganistanin sodassa vuonna 2011. Suurin osa sen hyötykuormasta oli tarkoitus olla tarkkailuantureita ja tietokoneita, jotka olisivat käsitelleet antureiden antamaa tietoa. Sen lisäksi sen oli tarkoitus toimia viestintälinkkinä maajoukkojen, maassa olevien antureiden ja komentokeskusten välillä.

Ilmalaivan suunniteltu lentokorkeus oli noin 6 kilometriä ja sen rakensivat TCOM LP ja Mav6. Pituutta sillä oli 110 metriä. Sillä olisi pystynyt olemaan ilmassa jopa viikon kerrallaan. Ensilennoksi oli suunniteltu 15. lokakuuta 2011, mutta se viivästyi 15. huhtikuuta 2012 FAA:n päätöksen takia.

Blue Devil -hanke hylättiin lopullisesti vuonna 2012, kun Yhdysvaltain ilmavoimat luopui hankkeesta. Hanke oli tuohon mennessä maksanut Yhdysvaltain ilmavoimille noin 211 miljoonaa dollaria..

## Lähteet
* http://www.wired.com/dangerroom/2011/10/giant-blimp-dwarfs-truck/

### Viitteet
Morsiusneidot

**Morsiusneidot** (*Bridesmaids*) on vuonna 2011 ensi-iltansa saanut yhdysvaltalainen komediaelokuva. Elokuva kertoo Anniesta, jonka paras ystävä on menossa naimisiin, mutta morsiamen uusi ystävä aiheuttaa kilpailutilanteita häiden valmistelussa. Elokuvassa morsianta näyttelee Maya Rudolph ja hänen parasta ystäväänsä Kristen Wiig, joka on myös toinen elokuvan käsikirjoittajista. He ovat näytelleet yhdessä myös amerikkalaisessa *[[Saturday Night Live]]* -sketsiviihdesarjassa.

Elokuva sai Oscar-ehdokkuuden parhaasta alkuperäisestä käsikirjoituksesta. Lisäksi Melissa McCarthy oli ehdolla parhaan naissivuosan Oscar-palkinnon saajaksi.

## Juoni
Elokuva kertoo Anniesta (Kristen Wiig), jonka paras ystävä Lillian (Maya Rudolph) ilmoittaa menevänsä naimisiin ja pyytää Annieta kaasoksi. Häävalmisteluissa auttaa Lillianin uusi ystävä Helen (Rose Byrne), joka tuntuu Anniesta ärsyttävältä kilpailijalta.

## Näyttelijät

## Vastaanotto
Elokuva julkaistiin Suomessa 22. heinäkuuta 2011, ja se keräsi elokuvateattereissa 54 893 katsojaa.

## Lähteet

## Aiheesta muualla
* Viralliset kotisivut
*
Anne-Marie Appelgren

**Anne-Marie Appelgren** o.s. *Granberg* (9. elokuuta 1903 Helsinki – 29. tammikuuta 1940 Turku) oli suomalainen ruotsin kielellä kirjoittanut kirjailija.

Anne-Marie Appelgrenin vanhemmat olivat kauppias John Granberg ja Anna Sigelius. Hän oli naimisissa vuodesta 1925 kenraalimajuri Arvid Appelgrenin (1876–1961) kanssa. Anne-Marie Appelgren sai surmansa talvisodan aikana Turun ilmapommituksessa.

Appelgrenin pojantytär on kirjailija Anne Marie Appelgren.

## Teoksia
* *Bara en kontorsflicka*. Söderström, Helsingfors 1924 (nimimerkillä *May Hartman*)

## Lähteet
*  (vanhentunut linkki)
* SKS Biografiakeskus : kenraalit ja amiraalit : Arvid Conrad Appelgren
* Turun ja Kaarinan seurakuntayhtymä: Kirkko ja me 6/2007, Appelgrenistä sivulla 2 (vanhentunut linkki)

### Viitteet
Petroskoin lentoasema

**Petroskoin lentoasema** tai **Petroskoin kansainvälinen lentoasema** (, ) (IATA: **PES**, ICAO: **ULPB**) on Karjalan tasavallan pääkaupungin Petroskoin kahdesta lentoasemasta suurempi. Lentokenttä sijaitsee noin 12 kilometriä Petroskoin keskustasta luoteeseen Suojoen rannalla lähellä Besovetsin (Pesoutsan) kylää.

Se on Venäjän luokituksessa toisen luokan lentoasema, jota voivat käyttää alle 75 tonnin ilma-alukset, kuten esimerkiksi Tu-134, An-24 ja Jak-40 tyyppiä olevat lentokoneet. Lentokentältä on ollut ajoittain kansainvälisiä reittilentoja Suomeen. Kentältä on säännöllistä reittiliikennettä lähinnä Moskovaan. Liikennemääriltään kenttä onkin pienehkö, eikä se ole matkustajamääränsä puolesta kuulunut Venäjän 50 vilkkaimman lentoaseman joukkoon.

## Historia
Lentoasema perustettiin elokuussa 1939. Lentoasema oli alkujaan sotilaskäytössä. Lentoasema oli Suomen ilmavoimien käytössä jatkosodan vuosina 1941–1944 Äänislinnan sotilaslentoasemana. Sitä kutsuttiin Viitanan lentokentäksi, koska Viitanassa oli rautatieliikennepaikka neljän kilometrin päässä lentokentästä. 

Siviililentoja on tehty vuodesta 1964, ja lentokenttä on edelleen yhdistetyssä sotilas- ja siviilikäytössä. Sitä käyttävät Venäjän federaation asevoimien 159. kaartinhävittäjärykmentti sekä rajavartioinnista vastaavan FSB:n lentokoneet. Lentoaseman nimi oli vuosina 1939–1964 Besovets ja 1964–1994 Petrozavodsk-2. Kansainvälisiä lentoja kentältä on tehty vuodesta 1990.

Vuosina 1994–2003 kenttää hoiti yritys GAP Aeroport Besovets ja 2003–2009 ZAO Aeroport Petrozavodsk, jotka kumpikin vuorollaan ajautuivat konkurssiin, ja vuodesta 2009 valtiollinen AU RK Aeroport Petrozavodsk. Vuonna 2009 kentälle valmistui uusi valaistus ja se saatiin ympärivuorokautiseen käyttöön, ja reittiliikenne voitiin käynnistää uudestaan.

## Katso myös
*Aeroflotin matkustajakoneen kaappaus Suomeen 1977
*RusAirin lento 9605
*Garnizonnoje

## Lähteet

## Aiheesta muualla
*AU RK Аeroport Petrozavodsk   (gov.karelia.ru)
*Aeroport Besovets  (yandex.ru)
*Международный аэропорт "Петрозаводск" (Бесовец). Справка  (ria.ru)
Matti Meikäläinen (täsmennyssivu)

**Matti Meikäläinen** voi tarkoittaa ainakin seuraavia:

*Matti Meikäläinen, kuvitteellinen suomalainen nimi
*Matti Meikäläinen, 1884–1899 ilmestynyt suomalainen pilalehti
*Matti Meikäläinen, 1927–1930 ilmestynyt suomalainen pilalehti
Von Born

**Von Born** on ruotsalainen ja suomalainen aatelissuku, joka on sammunut Suomessa kokonaan ja Ruotsissakin mieslinjalta.

Suku on lähtöisin alkujaan Stralsundista Pommerista, jossa se on tunnettu jo 1500-luvulta alkaen. Herman Heinrinch Born aateloitiin Pyhän saksalais-roomalaisen keisarikunnan aateliin vuonna 1750 nimellä *von Born*. Hänen kaksi poikaansa naturalisoitiin Ruotsin aateliin vuonna 1772 ja esiteltiin 1776 Ruotsin ritarihuoneelle aatelissukuna numero 2083. Suku ei ollut vuoden 1809 jälkeen edustettuna Ruotsin ritarihuoneella, mutta se kirjattiin Suomen Ritarihuoneeseen vuonna 1818 numerolla 153. Sukuun kuulunut valtioneuvos Johan August von Born sai vuonna 1864 vapaaherran arvon, minkä jälkeen hänen jälkeläisensä muodostivat Suomessa suvun vapaaherrallisen haaran. Pelkästään aatelinen sukuhaara sammui Suomessa jo 1867. Osa vapaaherrallisen haaran jäsenistä hyväksyttiin uudelleen Ruotsin ritarihuoneelle aatelisena sukuna vuonna 1929. Vapaaherrallinen sukuhaara sammui Suomessa mieslinjalta vuonna 1975.

Suku omisti Pernajassa sijaitsevan Suur-Sarvilahden kartanon, jonka lapsettomana kuollut Ernst von Born vaimoineen testamenttasi Svenska Kulturfondenille ja Svenska Litteratursällskapetille. Testamentin mukaan von Bornin suvun jälkeläiset saivat oikeuden asua kartanossa.

## Suvun tunnettuja jäseniä

* Samuel Fredrik von Born (1782–1850), virkamies ja sotilas, senaatin talousosaston varapuheenjohtaja
* Axel Ludvig Born (1803–1887), senaattori, Samuel Fredrik von Bornin aviottoman velipuolen poika (ei aatelinen)
* Karl Fredrik von Born (1813–1867), juristi, valtiopäivämies, Samuel Fredrik von Bornin poika
* Johan August von Born (1815–1878), vapaaherra, senaattori, Samuel Fredrik von Bornin poika
* Viktor Magnus von Born (1851–1917), vapaaherra, maamarsalkka, kansanedustaja, Johan August von Bornin poika
* Hanna Palme, o.s. *von Born* (1861–1959), yhteiskunnallinen vaikuttaja Ruotsissa, Johan August von Bornin tytär
* Elsa von Born (1879–1956), toimittaja ja kirjailija, Viktor Magnus von Bornin tytär
* Ernst von Born (1885–1956), vapaaherra, poliitikko ja ministeri, Viktor Magnus von Bornin poika
* Eric von Born (1897–1975), kirjailija, Viktor Magnus von Bornin poika (toinen puoliso kirjailija Birgit Möller)
* Heidi von Born (1936–2018), ruotsalainen kirjailija, Eric von Bornin tytär

Äitinsä puolelta sukuun ovat kuuluneet muun muassa poliitikot Georg ja Ernst von Wendt sekä Suomen sisällissotaan ruotsalaisina vapaaehtoisina osallistuneet Hanna Palmen pojat  Olof ja Nils Palme. Ruotsin pääministeri Olof Palme oli Hanna Palmen lapsenlapsi. Pääministeri Palme vieraili vuonna 1976 suomalaisen poliitikon Ulf Sundqvistin kanssa Sarvilahden kartanossa ja Pernajan kirkonkylän hautausmaalla isoäitinsä haudalla.

## Lähteet

## Aiheesta muualla
*Sukuseuran kotisivu vonborn.fi (ruotsiksi)
Timo Ahlqvist

**Timo Veikko Ahlqvist** (2. huhtikuuta 1940 Tampere – 30. lokakuuta 1984 Moskova, Neuvostoliitto) oli suomalainen jääkiekkoilija, joka pelasi hyökkääjänä SM-sarjassa vuodet 1959–1965 ja voitti kaksi Suomen-mestaruutta. Kaudet 1965–1970 hän pelasi Suomensarjassa. Tapparan Ahlqvist oli kautena 1960–1961 mestaruussarjan paras pistemies. Ahlqvist toimi myös seuran johtokunnassa ja kuuluu sen Hall of Fame -kunniagalleriaan. Suomen maajoukkuetta Ahlqvist edusti 14 kertaa ja pelasi yhdet MM-kisat. Hän menehtyi äkilliseen sairaskohtaukseen 44-vuotiaana.

## Ura
Ahlqvist edusti SM-sarjaurallaan Tampereen Tapparaa vuosina 1959–1966 jonka jälkeen kolmen kauden verran Tampereen Hilparaa. Hän pelasi SM-sarjassa yhteensä 110 ottelua, joissa hänen tehopisteensä olivat 99&nbsp;+&nbsp;36&nbsp;=&nbsp;135 ja jäähymääränsä 38 minuuttia. Hän voitti Suomen-mestaruuden vuosina 1961 ja 1964 sekä saavutti kaksi SM-hopeaa ja yhden SM-pronssin. Ahlqvist oli kautena 1960–1961 koko SM-sarjan paras pistemies kerättyään 17 ottelussa tehopisteet 26&nbsp;+&nbsp;6&nbsp;=&nbsp;32. Hän oli Tapparan paras pistemies kautena 1963–1964. (18 ottelussa 21&nbsp;+&nbsp;4&nbsp;=&nbsp;25).

Tapparan puheenjohtajana Ahlqvist toimi 1978-1979 ja johtokunnassa 1966-1968, 1977-1980. Tappara on aateloinut Ahlqvistin sen Hall of Fame -kunniagalleriaan numerolla 16.

Ahlqvist edusti Suomen maajoukkuetta 14 maaottelussa. Hän pelasi Geneven ja Lausannen MM-kilpailuissa 1961 ja teki siellä kaksi maalia, maajoukkueuransa ainoat.

Vuonna 1965 pelatessaan Tampereen allianssin joukkueessa Ahlqvist joutui sairaalaan kun Rögle BK:n Ulf Steiner löi hänet mailallaan tajuttomaksi. Steiner sai syytteen pahoinpitelystä, mutta syyte raukesi myöhemmin. 

Ahlqvist kuoli äkilliseen sairauskohtaukseen 44-vuotiaana Moskovassa 30. lokakuuta 1984.

## Tilastot ja saavutukset

* 2 Suomen-mestaruutta (1961, 1964)
* 2 SM-hopeaa (1960, 1963)
* 1 SM-pronssi (1962)
* SM-sarjan pistepörssin voittaja (1961)
* Tapparan pistepörssin voittaja (1964)
* Tappara Hall of Fame #16

## Lähteet
* 
* 

### Viitteet
Matti Meikäläinen (1884)

**Matti Meikäläinen** oli vuosina 1884–1899 ilmestynyt suomalainen poliittinen pilalehti. Sitä on sanottu Suomen ensimmäiseksi yhteiskunnallisesti merkitykselliseksi pilalehdeksi. Lehden painos oli pari–kolme tuhatta, mutta sillä oli merkittävä ja monipuolinen lukijakunta.

*Matti Meikäläisen* perusti A. J. Mela serkkunsa A. H. Petanderin kanssa tammikuussa 1884 kirjapainoyhtiön konkurssin vuoksi lakanneen *[[Pilkkakirves (pilalehti)|Pilkkakirves]]*-lehden seuraajaksi. Melan päätoimittajakautena vuosina 1885–1895 lehdessä pilkattiin svekomaaneja, papistoa ja kirkkoa, raittius- ja naisasialiikettä sekä yleisesti ottaen kaikenlaista vanhoillisuutta ja kiihkomielisyyttä missä tahansa asiassa. Mela ei 1880-luvulla pitänyt kielikysymystä enää ensisijaisena, mutta piti lehden linjan kieliasioissa terävänä lukijakunnan miellyttämiseksi. Pakinoita kirjoitti A. B. Mäkelä. Myöhemmin Mela ja Mäkelä pyrkivät levittämään *Matti Meikäläisen* kautta leikkisästi luonnontieteellistä maailmankuvaa. Melalta ei lopulta enää riittänyt aikaa *Matti Meikäläiselle*, joten vuoden 1894 lopussa hän myi sen Suomalaisen klubin sihteerille Aapo Kohoselle. Lehti oli ollut Melan aikana lähellä nuorsuomalaisia mutta siirtyi omistajanvaihdoksen jälkeen vuonna 1895 lähemmäs vanhasuomalaisia ja alkoi jälleen esiintyä jyrkemmin kieliasiassa. Kohosen tilalle päätoimittajaksi tuli vuonna 1896 Konstantin Kekoni ja vuonna 1897 Onni V. Tuisku, joka onnistui vakiinnuttamaan lehden taloudellisen pohjan.

*Matti Meikäläisen* kuvittajiin kuuluivat muun muassa Alex Federley, Uno Zeipel, Albert Gebhard, Antti Favén sekä Kaarlo Kari, joka kantoi päävastuun kuvituksesta vuodesta 1898 alkaen.

Venäläisiäkin pilkannut *Matti Meikäläinen* oli jatkuvasti sensuuriviranomaisten hampaissa. Vuonna 1890 eräs lehden numero määrättiin kokonaan takavarikoitavaksi Pietarin tiedeakatemian presidentin, suuriruhtinas Konstantin Konstantinovitšin huomautettua pilapiirroksesta, jossa Suomesta kirjoittanutta venäläistä historiantutkijaa K. F. Ordinia syytettiin valehtelijaksi. Kenraalikuvernööri Nikolai Bobrikovin määräyksestä *Matti Meikäläinen* lakkautettiin kokonaan lokakuussa 1899. Se oli ainoa suomalainen pilalehti, jonka venäläinen sensuuri lakkautti ainiaaksi. Lakkautuksen syynä oli lehdessä julkaistu Kaarlo Karin pilapiirros, jossa pilkattiin ortodoksista papistoa niin sanotun Kyyrölän kansakoulurettelön innoittamana. Lehden ”hautajaisnumero” julkaistiin 13. lokakuuta 1899.

## Katso myös
*Uusi Meikäläinen

## Lähteet

## Aiheesta muualla

*''Matti Meikäläisen'' numerot digitoituina Kansalliskirjasto
Matti Haapaniemi

**Matti Ilmari Haapaniemi** (s. 27. toukokuuta 1939 Tampere) on suomalainen entinen jääkiekkoilija, pelipaikaltaan puolustaja. Haapaniemi pelasi SM-sarjassa vuosina 1956–1972 ja voitti Tapparan riveissä kaksi Suomen-mestaruutta, yhteensä viisi SM-mitalia. "Möksä" edusti Suomen A-maajoukkuetta 27 kertaa, pelaten myös kahdet MM-kilpailut. (1959, 1961). Haapaniemi on ammatiltaan hammaslääkäri.

## Saavutukset

* 2 Suomen-mestaruutta (Tappara 1959, 1961)
* 1 SM-hopea (Tappara 1958)
* 2 SM-pronssia (Tappara 1957, 1962)

## Joukkueet

* Tappara (1956–1962)
* TuTo (1962–63)
* Hilpara (1968–1972)

## Lähteet
* 
* 

### Viitteet
Live at River Plate

**Live at River Plate** on australialaisen hard rock -yhtye AC/DC:n vuonna 2011 julkaistu konserttitallenne. Tallenne sisältää materiaalia kolmesta Buenos Airesissa joulukuussa 2009 pidetystä konsertista. Se julkaistiin DVD:nä ja Blu-raynä 10. toukokuuta 2011. Konsertit kuvattiin 32 HD-kameralla.

## DVD:llä olevat kappaleet
#"Rock 'n Roll Train"
#"Hell Ain't a Bad Place to Be"
#"Back in Black"
#"Big Jack"
#"Dirty Deeds Done Dirt Cheap"
#"Shot Down in Flames"
#"Thunderstruck"
#"Black Ice"
#"The Jack"
#"Hells Bells"
#"Shoot to Thrill"
#"War Machine"
#"Dog Eat Dog"
#"You Shook Me All Night Long"
#"T.N.T."
#"Whole Lotta Rosie"
#"Let There Be Rock"
#"Highway to Hell"
#"For Those About to Rock (We Salute You)"

## Lähteet

## Aiheesta muualla
*
Matti Kaski

**Matti Eemeli Kaski** (24. helmikuuta 1939 Kangasala – 5. huhtikuuta 2011) oli suomalainen jääkiekkoilija, joka pelasi SM-sarjassa hyökkääjänä vuodet 1957–1970 ja voitti kolme Suomen-mestaruutta, kaksi hopeaa sekä yhden pronssin. Kaski edusti melkein koko uransa Tapparan riveissä. Suomen A-maajoukkueessa hän pelasi yhden ottelun.

Jalkapallossa Kaski sai nuorten SM-hopeaa ja jääkiekossa nuorten SM-kullan ja hopean. Hän toimi myös erotuomarina ja kuului Hilparan johtokuntaan. Ammatiltaan Kaski oli huonekalumyyjä.

## Tilastot

* 3 Suomen-mestaruutta (1959, 1961, 1964)
* 2 SM-hopeaa (1960, 1963)
* 1 SM-pronssi (1962)

## Lähteet
* 
* 
* https://www.quanthockey.com/hockey-stats/fi/profile.php?player=14663
* https://www.tappara.fi/liiga/pelaajat-k/

### Viitteet
Matti Meikäläinen (1927)

**Matti Meikäläinen** oli vuosina 1927–1930 ilmestynyt suomalainen poliittinen pilalehti, joka sai nimensä 1800-luvun lopussa ilmestyneeltä niin ikään suositulta pilalehdeltä.

Kaimastaan poiketen uusi Matti Meikäläinen oli avoimesti kokoomuspuolueen linjoilla. Toimituskunnassa oli paljon Uuden Suomen väkeä, kuten kirjailijat Simo Penttilä (Uuno Hirvonen) ja Tatu Valkonen (Ilmo Lassila) sekä pakinoitsijat Timo (J. W. Tuura) ja Olli (Väinö Nuorteva). Lehteen kirjoittivat myös Vaasan Jaakkoo (J. O. Ikola) sekä Valentin (Ensio Rislakki). Piirtäjiä olivat muun muassa Eric Vasström, Aarno Liuksiala, Hjalmar Löfving ja Yrjö Yrjölä. Lehden linjana oli vastustaa sosialismia, kommunismia, edistyspuolueen liberalismia sekä ruotsinkielisyyttä. Matti Meikäläinen muutettiin viikkolehdeksi 1930, mutta se ei enää kannattanut taloudellisesti.

## Lähteet
*Ari Uino: *Pilalehtien monenkirjava sukupuu*, teoksessa *Suomen lehdistön historia 8: Yleisaikakauslehdet*. Aikakauslehtien liitto/Kustannuskiila 1991.

### Viitteet
Born

**Born** voi tarkoittaa muun muassa:

## Paikkoja
* Born, kaupunki Alankomaissa
* Born, kylä Belgiassa

## Henkilöitä
* Axel Ludvig Born (1803–1887), suomalainen senaattori
* Bertran de Born (1140–1215), ranskalainen trubaduuri ja sotilas
* Birgit von Born, kirjailijanimi Birgit Möller (1898–1945), suomalainen kirjailija ja kääntäjä
* Elina Born (s. 1994), virolainen laulaja
* Elsa von Born (1879–1956), suomalainen toimittaja ja kirjailija
* Eric von Born (1897–1975), suomalainen kirjailija
* Ernst von Born (1885–1956), vapaaherra, poliitikko ja ministeri
* Heidi von Born (1936–2018), ruotsalainen kirjailija ja kääntäjä
* Ignaz von Born (1742–1791), romaniansaksalaissyntyinen mineralogi ja metallurgi
* Johan August von Born (1815–1878), suomalainen vapaaherra, senaattori
* Karl Fredrik von Born (1813–1867), suomalainen juristi ja valtiopäivämies
* Max Born (1882–1970), saksalainen matemaatikko ja fyysikko, Nobelin fysiikanpalkinnon saaja
* Nicolas Born (1937–1979), saksalainen kirjailija
* Samuel Fredrik von Born (1782–1850), suomalainen virkamies ja sotilas, senaatin talousosaston varapuheenjohtaja
* Viktor Magnus von Born (1851–1917), suomalainen vapaaherra, maamarsalkka, valtiopäivämies ja RKP:n kansanedustaja

## Katso myös
* von Born
Too big to fail

**Too big to fail** (Liian suuri mennäkseen nurin) on sääntely- ja julkisessa politiikassa puhekielen termi, joka viittaa moraalikatoon, makrotaloustieteeseen, taloudelliseen erikoistumiseen ja rahateoriaan liittyviin markkinahäiriöihin, joita liiketoiminnat kohtaavat. 

Tämän teorian mukaan tietyt rahoituslaitokset ovat niin suuria ja niin vahvasti kytköksissä toisiinsa, että niiden meneminen konkurssiin olisi tuhoisaa taloudelle. Teorian kannattajat uskovat, että näiden instituutioiden pitäisi saada hallituksilta tai keskuspankeilta tukea, jos ne joutuvat vaikeuksiin. Tällaiset yhtiöt voivat ottaa riskejä, koska ne voivat luottaa poliitikkojen tukeen. Termistä on tullut merkittävä julkisessa keskustelussa 2007–2010 globaalin finanssikriisin jälkeen. 

## Katso myös
* Talletuspako
* Pankkikriisi
* Keskuspankki
Simo Liimatainen

**Simo Johannes "Liimuri" Liimatainen** (21. joulukuuta 1935 Pohjois-Pirkkala – 5. syyskuuta 2018 Tampere) oli suomalainen jääkiekkopuolustaja, joka pelasi SM-sarjassa vuosina 1953–1970 ja voitti kolme Suomen-mestaruutta. Hän pelasi Suomen maajoukkueessa yhden maaottelun.**** Liimatainen ei erottunut pisteillään, mutta hänet tunnettiin kovana taklaajana.

Liimatainen edusti SM-sarjaurallaan Tammerfors Bollklubbia vuosina 1953–1955, TBK:n toimintaa jatkanutta Tampereen Tapparaa vuosina 1955–1963 ja Tampereen Hilparaa yhden ottelun verran kaudella 1969–1970. Hän pelasi SM-sarjassa yhteensä 112 ottelua, joissa hänen tehopisteensä olivat 6&nbsp;+&nbsp;13&nbsp;=&nbsp;19 ja jäähymääränsä 62 minuuttia. Hän voitti Suomen-mestaruuden vuosina 1955, 1959 ja 1961 sekä saavutti kaksi SM-hopeaa ja kolme SM-pronssia. Hän kuului TBK:n kultaa voittaneeseen joukkueeseen myös kaudella 1953–1954 mutta pelasi tuolloin vain yhden ottelun eikä saanut kultamitalia.

## Lähteet
* 
* 

### Viitteet
13123 Tyson

**13123 Tyson** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät C. S. Shoemaker ja D. H. Levy vuonna 1994. Ennen kuin asteroidi sai oikean nimensä se tunnettiin tunnuksella **1994 KA**. Asteroidi on nimetty astrofyysikko Neil deGrasse Tysonin (s. 1958) mukaan.

Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
*JPL Small-Body Database Browser: 13123 Tyson (1994 KA) 
*ABSOLUTE MAGNITUDE (H) 

### Viitteet
Aulis Hirvonen

**Jaakko Aulis Hirvonen** (13. maaliskuuta 1933 Viipuri – 12. marraskuuta 2006 Vällingby Ruotsi) oli suomalainen jääkiekkoilija. Hän pelasi SM-sarjassa vuosina 1951–1960 ja voitti neljä Suomen-mestaruutta.

Hirvonen edusti SM-sarjaurallaan Tammerfors Bollklubbia vuosina 1951–1955 ja TBK:n seuraajaksi perustettua Tampereen Tapparaa vuosina 1955–1960. Hän edusti myös uransa aikana Upon Palloa ja Jokereita. Hän pelasi SM-sarjassa yhteensä 94 ottelua, joissa hänen tehopisteensä olivat 32&nbsp;+&nbsp;21&nbsp;=&nbsp;53 ja jäähymääränsä 10 minuuttia. Hän voitti Suomen-mestaruuden vuosina 1953, 1954, 1955 ja  1959 sekä saavutti kaksi SM-hopeaa ja kaksi SM-pronssia.

Aktiiviuransa jälkeen Hirvonen toimi vuosina 1962–1964 Tapparan, vuosina 1964–1969 Upon Pallon ja vuosina 1969–1971 Jokerien valmentajana. Vuosina 1960–1962 hän kuului Tapparan johtokuntaan ja oli toiminnanjohtajana Tapparassa 1962–1964. Hirvonen on saanut Tapparan ja Upon Pallon hopeisen ansiomerkin. Ammatiltaan hän oli työnsuunnittelija. Hirvosen kotikunta oli 1970-luvulla Lahti. Myöhemmin hän on asunut Ruotsissa. Hirvonen on haudattu Tampereelle Kalevankankaan hautausmaalle.

## Lähteet
* 
* 

### Viitteet
Harri Harvala

**Harri Vesa Harvala** (s. 13. toukokuuta 1941 Tampere) on suomalainen entinen jääkiekkoilija, pelipaikaltaan puolustaja. Hän pelasi SM-sarjassa vuosina 1960–1970 ja voitti kaksi Suomen-mestaruutta.

Harvala edusti SM-sarjaurallaan Tampereen Tapparaa vuosina 1960–1965, lahtelaista Upon Palloa vuosina 1967–1969 sekä Lahden Reipasta kaudella 1969–1970. Hän pelasi SM-sarjassa yhteensä 118 ottelua, joissa hänen tehopisteensä olivat 12&nbsp;+&nbsp;15&nbsp;=&nbsp;27 ja jäähymääränsä 58 minuuttia. Hän voitti Suomen-mestaruuden Tapparan joukkueessa vuosina 1961 ja 1964 sekä saavutti yhden SM-hopean ja yhden SM-pronssin.

## Lähteet
* 
* 
* Rantala Risto, Siukonen Markku, Tukiainen Seppo (vastaavat toimittajat): *Urheilumme Kasvot Osa 3: Palloilu.* Jyväskylä: Oy Scandia Kirjat Ab, 1973.

### Viitteet
Ediacara Hills

**Ediacara Hills** on matala vuoristo Etelä-Australian osavaltiossa, noin 650 kilometriä Adelaidesta pohjoiseen. Alueella on 1800-luvun lopulla käytössä olleita kupari- ja hopeakaivoksia. Vuoristo on myös antanut nimensä geologiselle ediacarakaudelle, sillä vuonna 1946 geologi Reginald Sprigg löysi sieltä ensimmäiset tämän ajanjakson eliöiden fossiilit.

Vuoriston nimi on Australian aboriginaalien kieltä mutta sen merkitys on epäselvä. Se saattaa tarkoittaa ”*lähdettä*” tai liittyä sanoihin *Yata Takarra*, ”*kivinen maa*”.

## Lähteet

## Aiheesta muualla
*
Brontosaurus (täsmennyssivu)

**Brontosaurus** voi tarkoittaa seuraavia:

**[[Brontosaurus]]* (ennen luokiteltu *[[Apatosaurus|Apatosauruksen]]* synonyymiksi), dinosaurus
*9949 Brontosaurus, asteroidi
*Brontosaurus Oy, yritys
*Hnutí Brontosaurus, tšekkiläinen ympäristöjärjestö.
Pauly D

**Paul ”DJ Pauly D” DelVecchio** (s. 5. heinäkuuta 1980 Providence, Rhode Island) on amerikanitalialainen DJ ja televisiopersoona. Hän on esiintynyt  televisiosarjassa Jersey Shore vuodesta 2009 lähtien. Hänellä on myös oma spin-off ohjelma  The Pauly D Project jota on näytetty MTV:llä vuodesta 2012 lähtien.

Paul DelVecchio (DJ Pauly D) on DJ. Hänen tunnetuin kappaleensa on ”Beat Dat Beat”. Muita hänen kappaleitaan ovat muun muassa ”Night of my life” sekä ”Back to love”, jossa esiintyy myös laulaja Jay Sean.
Vapaudenpatsas (täsmennyssivu)

**Vapaudenpatsas**-nimisiä patsaita löytyy eri puolilta maailmaa:

* Vapaudenpatsas, New York, Yhdysvallat
* Vapaudenpatsas, Budapest, Unkari
* Vapaudenpatsas, Mytilíni, Kreikka
* Vapauden patsas, San Marino

## Suomessa

Suomessa Vapaudenpatsaiksi on kutsututtu sisällissodan valkoisten muistomerkkejä:
* Vapaudenpatsas Hangossa
* Vapaudenpatsas Heinolassa
* Vapaudenpatsas Kokkolassa
* Vapaudenpatsas Joensuussa
* Vapaudenpatsas Kouvolan Kuusankoskella
* Vapaudenpatsas Lahdessa
* Vapaudenpatsas Loviisassa
* Vapaudenpatsas Oulussa
* Vapaudenpatsas Porvoossa
* Vapaudenpatsas Raumalla
* Vapaudenpatsas Tampereella
* Suomen Vapaudenpatsas Vaasassa

## Muita
* Valkoisten muistomerkki eli ”Vapaudenpatsas” Viipurissa
Ylihärmän Junkkarit

**Ylihärmän Junkkarit** (lyh. **YJ**) on vuonna 1908 perustettu ylihärmäläinen urheilun yleisseura. Ylihärmän Junkkarit on Kauhavan vanhin urheiluseura. Seuran on perustanut Bruno Metsämaa ja YJ:n seuramerkin on suunnitellut seuran perustajajäsen ja urheilija Juho Sanfrid Kivimäki. YJ:n päävärit punainen ja musta juontavat juurensa Karjalasta. Jussi Isosaari oli pelannut pesäpalloa Ylihärmässä 1930-luvulla ja hänellä oli kerran ollut päällään Sortavalan seminaarin urheilujoukkueen Sortavalan Kunnon puna-musta pelipaita. Ylihärmäläiset ihastuivat tähän väritykseen, ja siten seura sai tunnusvärinsä.

Ylihärmän Junkkarien nykyiset jaostot ovat lentopallo, nyrkkeily ja voimailu sekä yleisurheilu. Aikaisemmin seurassa ovat olleet myös muun muassa pesäpallo- ja hiihtojaostot, jotka ovat irtautuneet omiksi seuroikseen. Seuran urheilukeskuksena toimii perinteikäs Kiistola, josta löytyy urheilu- ja pesäpallokenttä sekä pururata. Kiistolan toimitalossa on muun muassa kunto- ja nyrkkeilysali. Ylihärmän Junkkarien puheenjohtajana toimii Simo Korkea-aho.

Pohjanmaan Liikunta ja Urheilu (PLU) valitsi Ylihärmän Junkkarit vuoden 2008 Kunnon seuraksi. Yleisurheilussa seura saavutti Etelä-Pohjanmaan piirin juoksukoulukisassa kolmannen sijan vuonna 2010.

## Tunnettuja Junkkareita

* Juho Haapoja, nyrkkeilijä
* Mikko Haukkala, pesäpalloilija
* Heikki Kujala, pesäpalloilija
* Laura Pihlajamäki, lentopalloilija

## Pesäpallo
### Junioritoiminta

## Palkinnot ja huomionosoitukset
### Palkitut

**Vuoden jokeri:**
* Minna Vienola (1996)

**Vuoden lukkari:**
* Heikki Kujala (1957)
* Salla Suhonen (1996)

### [[Itä-Länsi-ottelu|Miesten Itä-Länsi-valinnat]]
* Heikki Kujala (1957)

### [[Itä-Länsi-ottelu|Naisten Itä-Länsi-valinnat]]
* Kirsi Annila (1991, 1995, 1996)
* Minna Vienola (1993, 1994)
* Marja-Liisa Nyrhinen (1995, 1996)
* Susanna Hyppönen (1996)
* Salla Suhonen (1996)

### [[Liitto–Lehdistö-ottelu|Miesten Liitto-Lehdistö-valinnat]]
* Heikki Kujala (1957)

## Katso myös
* Ylihärmän Pesis-Junkkarit

## Lähteet

## Aiheesta muualla

* Ylihärmän Junkkarien kotisivut
* Yleisurheilujaoston Facebook-sivu (ei vaadi rekisteröitymistä)
Quinn Buckner

**William Quinn Buckner** (s. 20. elokuuta 1954 Phoenix, Illinois) on yhdysvaltalainen kilpauransa päättänyt koripalloilija ja koripallovalmentaja.

## Ura
Buckner pelasi yliopistokoripalloa Indianassa vuosina 1972–1976. Hän osallistui NBA:n vuoden  varaustilaisuuteen, jossa Milwaukee Bucks varasi hänet seitsemäntenä pelaajana. Buckner edusti seuraa vuodet 1976–1982. Syyskuussa 1982 hänet kaupattiin Boston Celticsille vaihdossa Dave Cowensiin. Bostonin paidassa Buckner voitti ainoan NBA-mestaruutensa kaudella 1983–1984. Seuraavan kauden jälkeen hänet myytiin Indiana Pacersille, jolloin Boston sai tilalle toisen kierroksen varauksen. Tammikuussa 1986 Buckner irtisanottiin, minkä jälkeen hän ei pelannut enää NBA:ssa.

Pelaajaurallaan Buckner edusti myös Yhdysvaltain koripallomaajoukkuetta. Hän oli mukana vuoden 1974 MM-kilpailuissa MM-kilpailuissa, joissa maa voitti pronssia. Kaksi vuotta myöhemmin hän oli mukana Montrealin olympialaisissa, jolloin Yhdysvallat voitti olympiakultaa.

NBA-uransa jälkeen Buckner piti taukoa ja aloitti Dallas Mavericksin päävalmentajana kaudella 1993–1994. Hänen alaisuudessaan joukkue voitti 13 ja hävisi 69 ottelua.

## Lähteet

## Aiheesta muualla
*NBA:n pelaajaprofiili 
*Basketball-Reference
Kallirrhoe

**Kallirrhoe** (, ), usein **Kallirhoe**, voi viitata seuraaviin:

* Kallirrhoe, useita hahmoja kreikkalaisessa mytologiassa
* *[[Kallirhoe (kirja)|Kallirhoe]]* (*Kallirrhoe*), antiikin kreikkalainen romaani
* Enneakrunos eli Kallirrhoe, lähdekaivo antiikin Ateenassa
* Lounaislähde eli Kallirrhoe, lähdekaivo antiikin Ateenassa
* Kora Sikyonlainen, joissakin versioissa Kallirrhoe, piirustustaiteen keksijänä antiikin Kreikassa pidetty

* Callirrhoe, Jupiterin kuu
* malvikot (*Callirrhoe*), malvakasvien suku
3708 Socus

**3708 Socus** (aiemmin ****) on Jupiterin troijalainen asteroidi, eli pikkuplaneetta joka kiertää Aurinkoa 1:1 rataresonanssissa Jupiterin kanssa. Se sijaitsee kaasujättiläisplaneetan radan L5 Lagrangen pisteessä. Asteroidi löydettiin Cerro El Roble:lla vuonna 1974. 

Asteroidin läpimitta on noin  ja pyörähdysaika akselin ympäri on .

Mytologiassa Socus haavoitti Odysseusta puolustaessaan veljeään.

## Lähteet
*JPL Small-Body Database Browser: 3708 (1974 FV1)
*IAU Minor Planet Center: List of Jupiter Trojans 
*Discovery Circumstances: Numbered Minor Planets (1)-(5000): Minor Planet Center 

### Viitteet
Adenylaattikinaasi

**Adenylaattikinaasi** eli **myokinaasi** on entsyymi, joka katalysoi reversiibeliä fosforylointireaktiota, jossa kahdesta ADP-molekyylistä muodostuu yksi AMP-molekyyli ja yksi ATP-molekyyli. Entsyymillä on tehtävä solujen energiatasapainon ylläpitämisessä.

Adenylaattikinaasin entsyyminumero on EC 2.7.4.3 ja CAS-numero 9013-02-9.

## Rakenne ja toiminta
Adenylaattikinaasia tavataan kaikilta eliöiltä. Rakenteeltaan se on monomeeri ja koostuu kolmesta alayksiköstä. Bakteerien ja mitokondrioiden entsyymi eroaa muista entsyymin muodoista siten, että eräs sen alayksikkö on 20&ndash;30 aminohappoa pidempi. Selkärankaisilla adenylaattikinaasista tunnetaan kolme isoentsyymiä. AK1 esiintyy sytosolissa, AK2 mitokondrion ulko- ja sisäkalvon välisessä tilassa ja AK3 mitokondrion matriisissa. 

Entsyymissä on kaksi kohtaa, johon ADP-molekyyli voi sitoutua. Toiseen niistä sitoutuu ADP:n ja magnesiumionin kompleksi. Substraatin sitoutuessa myös entsyymin konformaatio muuttuu avoimesta suljetuksi aktiiviseksi konformaatioksi. ATP-molekyylin ollessa adenylaattikinaasin substraattina on magnesiumioni koordinoituneena siihen ja ohjaa trifosfaattiryhmän suuntautumista oikeaan asentoon. Fosfaattiryhmän siirto on tyypiltään assosiatiivinen nukleofiilinen hyökkäys fosforiatomiin. Suuret pitoisuudet sekä substraatteja että tuotteita estävät adenylaattikinaasin toimintaa.

Adenylaattikinaasia esiintyy kaikissa kudoksissa, ja erityisen aktiivinen se on maksassa ja lihaksissa, koska näissä energiantarve on suurta. Entsyymin tehtävänä on pitää adenosiininukleotidien määrä tasapainossa. Näin se osallistuu myös solun energiatilan viestintään energia-aineenvaihduntaa sääteleville entsyymeille.

## Adenylaattikinaasi ja sairaudet
Periytyvä sairaus, joka aiheuttaa erytrosyyteissä adenylaattikinaasin puutetta, on yhdistetty hemolyyttiseen anemiaan. Puute voi aiheuttaa myös psykomotoristen kykyjen kehittymättömyyttä. Entsyymin tarkasta vaikutuksesta sairauteen on kuitenkin epäselvyyttä.

Retikulaarisessa dysgeneesissä autosomaalisesti periytyvä mutaatio aiheuttaa adenylaattikinaasin isoentsyymin AK2:n erittymisen heikentymistä ja puutostilan. Tämä johtaa solumuutoksiin, jotka aiheuttavat sisäkorvaperäisen kuulovian ja kuurouden.

## Lähteet

## Aiheesta muualla
*ONKI: Adenylaattikinaasi
Arteesinen akviferi

**Arteesinen akviferi** on pohjaveden esiintymä, jonka vesi on paineellista. Pohjavesi on arteesisessa akviferissa muodostunut kahden vettä läpäisemättömän kerroksen väliin. Akviferiin puhkaistua kaivoa kutsutaan nimellä arteesinen kaivo, ja siitä tuleva vesi nousee maanpinnan yläpuolelle omalla paineellaan. Joskus luonnollinen paine voi nousta niin korkeaksi, että arteesisen akviferin vesi nousee maanpintaan itsestään.

## Katso myös
*Keidas

## Lähteet

## Aiheesta muualla

* 
*
Girls’ Generation (albumi)

**Girls’ Generation** () on ensimmäinen studioalbumi eteläkorealaiselta Girls' Generation -yhtyeeltä, jonka levy-yhtiönä toimii SM Entertainment.

Albumi uudelleenjulkaistiin 17. maaliskuuta 2008. Uudelleenjulkaistun albumin nimeksi tuli Baby Baby. Kolmatta singleä "Baby Baby", käytettiin albumin promootioissa.

Albumin promootiot päätettiin 13. huhtikuuta 2008, Inkigayossa.

## Kappaleet

## Julkaisuhistoria
Haarukkapuuyökkönen

**Haarukkapuuyökkönen** (*Lithophane furcifera*) on Etelä-Suomessa melko yleinen yöperhonen. Sen siipien kärkiväli on 43-47 millimetriä. Haarukkapuuyökkösellä on kaksi sukupolvea, joista ensimmäinen lentää huhti-toukokuussa pajunkukilla ja toinen syys-lokakuussa. Laji on saanut nimensä etusiipien keskellä olevista juovista, jotka jakautuvat haarukkamaisesti. Haarukkapuuyökkösen toukka elää tervalepällä.

## Lähteet

## Aiheesta muualla
*Haarukkapuuyökkönen (''Lithophane furcifera'')
*UniProt: Lithophane furcifera  
*Lithophane furcifera
Pikkumaayökkönen

**Pikkumaayökkönen** (*Ochropleura plecta*) on Etelä-Suomessa yleisenä lentävä yöperhonen. Sen siipien kärkiväli on 28–32 millimetriä. Pikkumaayökkösen tuntee etusiipien kellanharmaasta etureunasta ja vaaleista munuais- ja rengastäplistä. Takasiivet ovat valkoiset. Lajilla on kaksi sukupolvea kesäkuusta syyskuuhun. Toukalle maistuvat monenlaiset ruohokasvit.

## Lähteet

## Aiheesta muualla
*ITIS: Ochropleura plecta 
*Ochropleura plecta
Lausteen seisake

**Lausteen seisake **(lyh. Lst, ratakm 193+874) oli rautatieliikennepaikka Turussa Lausteen kaupunginosassa.

Lausteen alkuperäinen seisake otettiin käyttöön vuonna 1931 ja lakkautettiin 1979. Matkustajalaiturin sijaitsi tuolloin radan eteläpuolella. Vuonna 1986 avattiin paikallisliikennekokeilun yhteydessä uusi seisake, joka sijaitsi radan pohjoispuolella. Matkustajamäärät jäivät kuitenkin vaatimattomiksi, ja liikennepaikka lakkautettiin vuonna 1987. Seisake nimikyltteineen säilyi lakkauttamisen jälkeen vielä vuosien ajan paikallaan. 

## Lähteet
Joseph Pitton de Tournefort

**Joseph Pitton de Tournefort** (5. kesäkuuta 1656 Aix-en-Provence, Ranska – 28. joulukuuta 1708 Pariisi, Ranska) oli ranskalainen kasvitieteilijä. Hänen tutkimuksensa olivat merkittäviä kaksiosaisen tieteellisen nimen määrittelyssä.

Tournefort kiinnostui kasvitieteestä jo pienenä. Hän pystyi aloittamaan kasvitieteen opinnot vasta isänsä kuoleman jälkeen, sillä isä oli laittanut hänet opiskelemaan teologiaa. Tournefort opiskeli ensin fransiskaanimunkki Charles Plumier’n alaisuudessa ja myöhemmin Jardin des Plantesissa Pierre Magnolin johdolla. Vuonna 1688 Tournefort nimettin Jardin des Plantesin professoriksi, jona hän toimi kuolemaansa asti.

Tournefort keräsi matkoiltaan Pyreneille, Vähään-Aasiaan ja Kreikkaan laajan kasvikokoelman ja sai mainetta kasvitieteellisillä teoksillaan, erityisesti *Éléments de botaniquella* (1694). Teos oli menestys, ja siitä otettiin latinankielinen painos vuonna 1700. Samana vuonna Tournefort johti tutkimusmatkaa itäisen Välimeren alueella ja Lähi-itään. Matkalla oli mukana taiteilija Claude Aubriet, jonka kanssa Tournefort luetteloi 1&nbsp;356 kasvilajia. Matkasta kertonut *Relation d’un voyage du Levant* julkaistiin vasta Tournefortin kuoleman jälkeen.

Tournefortin työ oli merkittävä kaksiosaisen tieteellisen nimen kehittymisessä. Hän käytti luokittelussa sukunimeä ja lisäksi määritteli lisäksi lajin muutamalla sanalla. Tournefort perusti luokittelunsa kukan ja hedelmän rakenteelle.

## Lähteet
William Billingsley

**William Billingsley** (1758–1828) oli merkittävä englantilainen posliinimaalari. Hänen suunnittelemansa ruusukuvio on tiettävästi kuningatar Elisabet II:n suosikki.

Billingsley syntyi Derbyssä vuonna 1758. Hän pääsi harjoittelijaksi Royal Crown Derbyn tehtaille, jossa hänen samanniminen isänsä oli jo maalamassa astioihin kukkakuvioita. Nuorempi Billingsley kehitti kukkakuvioihin oman, herkän ja luonnonmukaisen tyylinsä, josta tuli hyvin suosittu. Hänen tekniikkaansa kuului levittää maalia paksusti maaliin kastetulla siveltimellä ja sitten pyyhkiä sitä vähemmäksi lähes kuivalla siveltimellä. Vaikka hänet tunnetaan parhaiten ”Billingsleyn ruusuista”, hän maalasi myös maisemia, rakennuksia ja muita kasveja.

Vuonna 1795 hän oli perustamassa Pinxtonin posliinitehdasta John Coken kanssa. Coke oli Pinxtonin varakkaan kappalaisen pastori D'Ewes Coken poika. Billingsley oli ollut 21 vuotta Royal Crownissa ja tehnyt siellä erilaisia materiaalikokeiluja, ja näki uudessa yrityksessä mahdollisuuden tehdä jotain uutta. Tehdas käytti erityisen valkoista, läpikuultavaa kaoliinipitoista savea. Billingsleyn uusilla resepteillä syntyi kauniita, mutta helposti hajoavia tuotteita, ja hävikki oli suurta. Pixtonin tehdas oli toiminnassa vain seitsemäntoista vuoden ajan, joten sen tuotteista on tullut keräilyharvinaisuuksia. 

Vuonna 1813 Billingsley perusti oman tehtaan vävynsä kanssa Nantgarwiin Etelä-Walesiin. Sama ongelma toistui siellä: kokonaiset uunilliset posliiniesineitä hajosivat poltossa. Silloin kun poltto onnistui, tuloksena oli hyvin kauniita tuotteita, mutta hävikki oli suurta. Mukaan haettiin yhtiökumppaneita, mutta ongelmia ei saatu ratkottua. Billingsley lähti Walesista 1820, ja tehdas suljettiin 1822. 

Billingsley työskenteli uransa varrella myös Mansfieldissä, Worcesterissä, Swanseassa ja Coalportissa, ja paikalliset posliinimaalarit saivat häneltä vaikutteita.

## Lähteet
Rancho Mirage

**Rancho Mirage** on kaupunki Riversiden piirikunnassa, Kaliforniassa, Yhdysvalloissa. Kaupunki perustettiin 1973 ja se sijaitsee noin 180 kilometriä Los Angelesista itään. Rancho Miragen asukasluku vuonna 2009 oli 16&nbsp;799.

## Lähteet

## Aiheesta muualla
* Rancho Miragen kotisivut
Jouko Klemettilä

**Jouko Antero Klemettilä** (s. 3. maaliskuuta 1961 Rauma) on suomalainen näyttelijä, joka on työskennellyt Intimiteatterissa, Teatteri Pienessä Suomessa ja Helsingin kaupunginteatterissa. Hän on näytellyt myös useissa suomalaisissa elokuvissa ja tv-sarjoissa sekä toiminut ääninäyttelijänä.

## Elämä

Klemettilä sai teatterikipinän veljeltään ja hakeutui ensin kotikaupunkinsa nuorisoteatteriin ja sitten Rauman kaupunginteatterin iltanäyttelijäksi. Hänet hyväksyttiin vuonna 1982 Teatterikorkeakouluun, jossa hän pääsi Jouko Turkan suosioon. Hän valmistui 1986 ja työskenteli ensin Intimiteatterissa, sitten vuodesta 1987 Teatteri Pienessä Suomessa ja siirtyi vuonna 1998 Helsingin kaupunginteatteriin. 

Klemettilä sai näyttämötaiteen valtionpalkinnon 31-vuotiaana vuonna 1992.

## Teatterirooleja
### Intimiteatteri
* *[[Todellinen prinsessa]]* (1986) – prinssi
### Pieni Suomi
* *[[Kellopeliappelsiini|Kellopeli appelsiini]]* (1991) – Alex
* *[[Nuoren Wertherin kärsimykset]]* (1991) – Werther
* *[[Romeo ja Julia]]* (1992) – Julia
* *[[Huckleberry Finnin seikkailut|Huck Finn]]* (1992) – Huck Finn
* *Ahmed Ahneen syntymäpäivä* (1992) – Ahmed Ahne
* *[[Kuolleet sielut]]* (1994) – Tšitšikov

### Suomenlinnan kesäteatteri
* *[[Lokki (näytelmä)|Lokki]]* (1998)
### Ryhmäteatteri
* *[[Lokki (näytelmä)|Lokki]]* (1998) – Medvedenko, opettaja
### Helsingin kaupunginteatteri
* *Don Juan* (2000) – Don Juan
* *[[Kultalampi]]* (2000) – Charlie Martin
* *Nuoruuden suloinen lintu* (2003) – Tom Junior
* *Elling* (2004) – Elling
* *Hitlerin sateenvarjo* (2004) – Hitler
* *Ne kahdeksan valittua* (2005) – Heinrich Himmler
* *Täti ja minä* (2006) – Kemp
* *Suurenmoista!* (2006) – Cosme McMoon
* *[[Missä kuljimme kerran]]* (2008) – Henning Lund
* *Otetaas toiset!* (2014) – Billy Bartlett
* *[[Kirsikkapuisto|Kirsikka­tarha]]* (2019) – Pištšik
* *[[Fanny ja Alexander]]* (2022) – Isaac Jacobi

## Filmografia
### Elokuvat

### Televisiosarjat

### Dubbaukset

## Lähteet
* 
* 

### Viitteet
Nixon Chepseba

**Nixon Kiplimo Chepseba** (s. 12. joulukuuta 1990 Keiyo, Rift Valley) on kenialainen keskimatkojen juoksija.

Chepseba sai hopeaa Bambousin alle 20-vuotiaiden Afrikan-mestaruuskilpailujen 1&nbsp;500&nbsp;metrin juoksussa 2009. Hän voitti saman matkan Timanttiliigan kilpailuissa Dohassa, Shanghaissa ja Zürichissä 2011. Lontoon olympialaisissa 2012 hän sijoittui 1&nbsp;500 metrillä 11:nneksi ja voitti samana vuonna Timanttiliigan kilpailun Berliinissä. Hän oli neljäs Moskovan MM-kilpailuissa 2013.

## Henkilökohtaiset ennätykset
### Ulkoradat

### Sisäradat

## Lähteet
Hal Walker

**Hal Walker** (1895–1972) oli yhdysvaltalainen elokuvaohjaaja. Ennen ohjaajanuraansa Walker oli näyttelijä. Hän oli ehdolla parhaan avustavan ohjaajan Oscar-palkinnon saajaksi elokuvasta *[[Vaarojen laiva]]* (1937). Walkerin muihin elokuviin kuuluu muun muassa *[[Tontut toverukset lännessä]]* (1950).

## Lähteet

## Aiheesta muualla
*Hal Walkerin elokuvia katsottavissa/ladattavissa Internet Archivessa
Bertalan Hock

**Bertalan Hock** (s. 1953 Budapest) on unkarilainen urkuri. Hän opiskeli Budapestissa ja Weimarissa. Hän aloitti vuonna 1976 työskentelyn Budan Matiaksenkirkossa, jossa valvoi urkujen rekonstruointia. Hock on esiintynyt sekä Unkarissa että ulkomailla, ja hänen soittoaan kuullaan muun muassa Naxoksen levyillä. Hänen ohjelmistoonsa kuuluu teoksia Bachista nykymusiikkiin.

## Lähteet
Mithun Chakraborty

**Mithun Chakraborty** (oik. **Gouranga Chakraborty**; s. 16. kesäkuuta 1950 Kalkutta, Länsi-Bengali, Intia) on intialainen näyttelijä ja yrittäjä. Hän on esiintynyt yli 250 hindinkielisessä elokuvassa, ja on näytellyt myös useissa bengalin-, orijan- ja bhodžpurinkielisissä elokuvissa. Hän on voittanut kolme arvostettua National Film Awards -palkintoa.

## Yksityiselämä
Chakraborty on naimisissa entisen näyttelijän Yogeeta Balin kanssa ja heillä on neljä lasta, kolme poikaa ja yksi tytär. Heidän vanhin poikansa, Mimoh Chakraborty, on myös näyttelijä.

## Valikoitu filmografia
* *[[Disco Dancer]]* (1982)
* *[[Agneepath (vuoden 1990 elokuva)|Agneepath]]* (1990)
* *[[Dil Aashna Hai]]* (1992)
* *[[Guru (vuoden 2007 elokuva)|Guru]]* (2007)
* *[[Housefull 2]]* (2012)
* *[[OMG – Oh My God!]]* (2012)
* *[[Kick (vuoden 2014 elokuva)|Kick]]* (2014)

## Palkinnot
* National Film Awards
** 1976: Paras miespääosa – *[[Kuninkaallinen metsästys]]*
** 1992: Paras miespääosa – *[[Tahader Katha]]*
** 1996: Paras miessivuosa – *[[Swami Vivekananda (elokuva)|Swami Vivekananda]]*

* Filmfare Awards
** 1990: Paras miessivuosa – *[[Agneepath (vuoden 1990 elokuva)|Agneepath]]*
** 1995: Paras negatiivinen rooli – *[[Jallaad]]*
*** Ehdokkuudet
**** 2008: Paras miessivuosa – *[[Guru (vuoden 2007 elokuva)|Guru]]*

## Lähteet

## Aiheesta muualla

* 
*